ai4bharat/Pralekha huggingface dataset:
पंतप्रधान कार्यालय
पंतप्रधानांच्या अध्यक्षतेखाली केंद्रीय हिंदी समितीची 31 वी बैठक
(नवी दिल्ली, 6 सप्टेंबर 2018
पंतप्रधान नरेंद्र मोदी यांच्या अध्यक्षतेखाली आज नवी दिल्लीत केंद्रीय हिंदी समितीची 31वी बैठक पार पडली.
समितीच्या सदस्यांनी रचनात्मक आणि व्यवहार्य सूचना केल्याबद्दल पंतप्रधानांनी समितीच्या सर्व सदस्यांचे अभिनंदन मानले.
हिंदी भाषेचा प्रसार करताना रोजच्या व्यवहारातील भाषा वापरली जावी आणि शासकीय कामकाजात क्लिष्ट किंवा तांत्रिक शब्दांचा किमान वापर व्हावा, असे त्यांनी आग्रहपूर्वक सांगितले. सरकारी हिंदी आणि सामाजिक हिंदीमधील अंतर कमी करण्याची आवश्यकता व्यक्त करत शिक्षण संस्थांनी याकामी पुढाकार घ्यावा, असे ते म्हणाले.
जगभरातील आपल्या अनुभवांबद्दल सांगत हिंदी बरोबरच सर्व भारतीय भाषांच्या माध्यमातून आपण संपूर्ण जगाशी जोडले जाऊ शकतो असा दिलासा पंतप्रधानांनी सदस्यांना दिली.
तामिळसारख्या जगातील प्राचीन भारतीय भाषांबद्दल आपल्याला अभिमान वाटतो असे ते म्हणाले. देशातील सर्व भाषा, हिंदी भाषेला समृद्ध करू शकतात, असे त्यांनी सांगितले. यासंदर्भात त्यांनी ‘एक भारत-श्रेष्ठ भारत’ उपक्रमाचाही उल्लेख केला.
तत्पूर्वी गृहमंत्री राजनाथ सिंग यांच्या स्वागतपर संबोधनानंतर राजभाषा सचिवांनी कार्यसूचीनुसार विविध विषयांसंदर्भातील आजवरच्या प्रगतीचा आढावा घेतला. अनेक सदस्यांनी हे मुद्दे तसेच हिंदी भाषेच्या प्रचार प्रसाराशी संबंधित इतर मुद्यांबाबत आपले विचार मांडले.
यावेळी पंतप्रधान नरेंद्र मोदी यांनी केंद्रीय हिंदी संचालयातर्फे प्रकाशित गुजराती हिंदी कोषाचे प्रकाशन केले.
सुमारे दोन तास चाललेल्या या बैठकीत केंद्र सरकारचे ज्येष्ठ मंत्री अरुणाचल प्रदेश, हिमाचल प्रदेश आणि गुजरातचे मुख्यमंत्री तसेच समितीचे इतर सदस्य सहभागी झाले.
S.Tupe/M.Pange/P.Kor
आरोग्य आणि कुटुंब कल्याण मंत्रालय
एचआयव्ही/एड्स आणि क्षयरोगाबद्दल जागरूकता मोहीम
‘स्वातंत्र्याचा अमृत महोत्सवा’ अंतर्गत सरकारने एचआयव्ही/एड्स, क्षयरोग आणि ऐच्छिक रक्तदान याविषयी जनजागृती मोहिमांचे दोन टप्पे राबवले आहेत. 12 ऑक्टोबर 2021 रोजी एचआयव्ही/एड्स आणि क्षयरोगावरील जनजागृती मोहिमेचा दुसरा टप्पा सुरू करण्यात आला. ही मोहीम एचआयव्ही/एड्स आणि क्षयरोगास प्रतिबंध, तसेच संबंधित सेवांचा प्रचार आणि एचआयव्ही/एड्स आणि क्षयरोगाशी संबंधित कलुषित भावना, भेदभाव कमी करण्यासाठी जागरूकता निर्माण करण्याचा प्रयत्न करते.
मोहिमेच्या पहिल्या टप्प्यात, महाराष्ट्र आणि तामिळनाडू राज्यातील 25 शाळा आणि 100 महाविद्यालयांसह देशभरातील 834 शाळा आणि 889 महाविद्यालयांमधील विद्यार्थ्यांना समाविष्ट करण्यात आले. मोहिमेदरम्यान, विद्यार्थ्यांनी चित्रकला, ऑनलाइन प्रश्नमंजुषा, फलक तयार करणे, स्वाक्षरी मोहीम, मास्क आणि रील बनवणे या स्पर्धांमध्ये एचआयव्ही/एड्स आणि क्षयरोगाबद्दल जागरूकता निर्माण करण्यासाठी भाग घेतला. महाराष्ट्र आणि तामिळनाडूसह राज्यांनी 2021-2022 या वर्षासाठी त्यांना दिलेल्या अनुदानातून ‘स्वातंत्र्याचा अमृत महोत्सव’ मोहीम राबवली.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी आज लोकसभेत एका लेखी उत्तरात ही माहिती दिली.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- Over 138 cr vaccine doses have been administered so far under Nationwide Vaccination Drive
- India's Active caseload currently stands at 82,267; lowest in 572 days
- Active cases account for less than 1% of total cases, currently at 0.24%; Lowest since March 2020
- Recovery Rate currently at 98.39%; Highest since March 2020
- 8,077 recoveries in the last 24 hours increases Total Recoveries to 3,41,87,017
- 6,563 new cases in the last 24 hours
- Daily positivity rate  less than 2% for last 77 days
- Weekly Positivity Rate  less than 1% for last 36 days
- 66.51 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 20 डिसेंबर 2021
आरोग्य मंत्रालयाची कोविड-19 घडामोडींवरील माहिती
भारताने गेल्या 24 तासात कोविड प्रतिबंधक लसीच्या 15,82,079 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 137.67 कोटीपेक्षा जास्त  मात्रा दिल्या आहेत. एकूण 1,44,91,123 सत्रांद्वारे मात्रा देण्यात आल्या आहेत.
गेल्या 24 तासात 8,077 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,41,87,017 रुग्ण कोरोना मुक्त झाले आहेत. कोरोनातून रुग्ण बरे होण्याचा दर 98.39% झाला आहे.
सलग 53 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 6,563 नव्या रुग्णांची नोंद झाली. देशात उपचाराधीन रुग्णांची संख्या 82,267 असून 572 दिवसातली ही सर्वात कमी संख्या आहे. उपचाराधीन रुग्ण, एकूण पॉझिटीव्ह रुग्णांच्या 0.24% असून मार्च 2020 पासून सर्वात कमी आहे.
देशभरात चाचण्या क्षमता व्यापक करण्यात येत असून देशात गेल्या 24 तासात 8,77,055 चाचण्या करण्यात आल्या. भारताने आतापर्यंत 66.51 कोटीहून अधिक  चाचण्या केल्या आहेत. देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.60% असून गेले 36 दिवस 1% पेक्षा कमी आहे. दैनंदिन पॉझीटीव्हिटी दर 0.75%. असून गेले 77 दिवस 2% पेक्षा कमी आणि 112 दिवस 3% पेक्षा कमी आहे.
इतर अपडेट्स :
- कोविड प्रतिबंधक लसीच्या 17.99 कोटीपेक्षा जास्त मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
महत्त्वाचे ट्विट्सS.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
मंत्रिमंडळ
कोरिया आणि भारत यांच्यातील सामंजस्य कराराला मंत्रिमंडळाची मंजुरी
नवी दिल्ली, 19 फेब्रुवारी 2019
कोरियाच्या कोरियन राष्ट्रीय पोलीस संस्था आणि भारताच्या गृह मंत्रालयादरम्यान, अंतर-राष्ट्रीय गुन्ह्यांचा सामना करणे आणि पोलीस सहकार्य विकसित करण्यावर आधारित सामंजस्य करारावर स्वाक्षऱ्या करण्याचा प्रस्ताव दिला आहे.
प्रस्तावित सामंजस्य कराराचा उद्देश गुन्हे रोखणे आणि कायमचे उच्चाटन करण्यासाठी उभय देशांच्या उपाययोजना प्रभावी बनवणे हा आहे. यामध्ये दहशतवाद आणि अंतर-राष्ट्रीय संघटित गुन्ह्यांचा समावेश आहे. या करारांतर्गत दोन्ही देशांच्या गुप्तचर अधिकारी आणि कायदा अंमलबजावणी संस्थां दरम्यान परस्पर सहकार्य वाढवण्यासाठी एक रूपरेषा निर्माण करण्याचा प्रस्ताव देण्यात आला आहे.
B.Gokhale/S.Kane/D. Rane
(Visitor Counter : 38
भूविज्ञान मंत्रालय
आंतरराष्ट्रीय मान्सून प्रकल्प कार्यालयाचे उद्घाटन
नवी दिल्ली, 28 फेब्रुवारी 2022
केंद्रीय विज्ञान आणि तंत्रज्ञान राज्यमंत्री आणि भूविज्ञान राज्यमंत्री डॉ. जितेंद्र सिंह यांनी आज राष्ट्रीय विज्ञान दिन 2022 च्या निमित्ताने आंतरराष्ट्रीय मान्सून प्रकल्प कार्यालयाचे एका उच्चस्तरीय आभासी कार्यक्रमाच्या माध्यमातून उद्घाटन केले.
आंतरराष्ट्रीय मान्सून प्रकल्प कार्यालय भूविज्ञान मंत्रालयांतर्गत असलेल्या पुण्याच्या भारतीय कटीबंधीय हवामानशास्त्र संस्थेमध्ये सुरुवातीला पाच वर्षांसाठी स्थापित होणार आहे. राष्ट्रीय अर्थव्यवस्थेसाठी असलेले मान्सूनचे महत्त्व आयएमपीओच्या स्थापनेमुळे अधोरेखित होत आहे. यामुळे जागतिक दीर्घकालीन हवामान संशोधन कार्यक्रम आणि जागतिक दैनंदिन हवामान संशोधन कार्यक्रमांतर्गत निर्धारित करण्यात आलेल्या आंतरराष्ट्रीय मान्सून संशोधनाशी संबंधित उपक्रम आणि इतर कार्यक्रम यांना समाविष्ट करण्यात येईल. हे दोन्ही कार्यक्रम संयुक्त राष्ट्रांच्या जागतिक हवामानशास्त्र संघटनेच्या समन्वयाने चालवले जाणारे आंतरराष्ट्रीय कार्यक्रम आहेत.
भारतात आयएमपीओ स्थापन झाल्यामुळे मान्सूनच्या हंगामी परिवर्तनशीलतेचा अभ्यास करण्यासाठी एकात्मिक वैज्ञानिक दृष्टीकोनाचा विस्तार होईल. तसेच मान्सून आणि चक्रीवादळे यांचे भाकित करण्याच्या कौशल्यात वाढ , मान्सून संशोधनाला अधिक चांगल्या प्रकारे बळकटी देता येईल आणि कृषी, जल संपदा आणि आपत्ती व्यवस्थापन, जलशक्ती आणि हवामानावर अवलंबून असलेली सामाजिक आर्थिक क्षेत्रे यांसाठी महत्त्वाची असलेली क्षमतावृद्धी आणि ज्ञानाची देवाणघेवाणही शक्य होईल.R.Aghor/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
अर्थ मंत्रालय
मूल्यांकन वर्ष 2021-22 साठी प्राप्तिकर विवरणपत्रे भरण्याची आणि लेखापरीक्षणाचे विविध अहवाल सादर करण्याची मुदत केंद्रीय प्रत्यक्ष कर मंडळाने वाढवली
नवी दिल्ली, 9 सप्टेंबर 2021
प्राप्तिकर अधिनियम, 1961  अंतर्गत मूल्यांकन वर्ष 2021-22 साठी प्राप्तिकर विवरणपत्र भरताना आणि लेखापरीक्षणाचे विविध अहवाल दाखल करताना करदात्यांनी आणि इतर संबंधितांनी नोंदवलेल्या अडचणी लक्षात घेऊन ,केंद्रीय प्रत्यक्ष कर मंडळाने  मुल्यांकन वर्ष 2021-22 साठी प्राप्तिकर विवरणपत्रे आणि लेखापरीक्षणाचे विविध अहवाल सादर करण्याची मुदत वाढवण्याचा निर्णय घेतला आहे.
सीबीडीटी परिपत्रक क्र. 17/2021 F.No.225/49/2021/ITA-II दिनांक 09.09.2021 रोजी जारी करण्यात आले आहे. हे परिपत्रक www.incometaxindia.gov.in या संकेतस्थळावर उपलब्ध आहे.
अधिक माहितीसाठी कृपया येथे क्लिक करा
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 373
माहिती आणि प्रसारण मंत्रालय
या वर्षी प्रथमच लहान मुले असणार मुंबई अंतरराष्ट्रीय चित्रपट महोत्सवाचा भाग
ॲनीमेशन चित्रपट ‘रामायण: द लीजंड्स ऑफ प्रिन्स राम’ आणि ‘मायटी लिटल भीम: आय लव्ह ताज महाल” मुलांसाठी दाखवले जाणार
मुंबई. मे, 28, 2022
महोत्सवातील सिनेमांचा अव्याहत आनंद साजरा करत असताना आपण आपल्या लहानग्या सर्जनशील मित्रांना कसे काय दूर ठेऊ शकतो! हो, या वर्षी पहिल्यांदाच 18 वर्षांखालील मुले 17व्या मुंबई अंतरराष्ट्रीय चित्रपट महोत्सवात भाग घेणार आहेत. माहितीपट आणि ॲनीमेशनपट यांना समर्पित असलेला हा चित्रपट महोत्सव दक्षिण आशियातल्या सर्वात जुन्या आणि मोठ्या महोत्सवांपैकी एक आहे. या महोत्सवात मुलांना दोन मास्टर क्लास ॲनिमेशन चित्रपट ‘रामायण: द लीजंड्स ऑफ प्रिन्स राम’ आणि ‘मायटी लिटल भीम: आय लव्ह ताज महाल’ बघण्याची सुवर्णसंधी, मुंबईत 27 मे ते 4 जून, 2022 दरम्यान आयोजित केल्या जाणाऱ्या 17व्या महोत्सवात मिळणर आहे.
या दोन्ही ॲनिमेशन चित्रपटांना सर्वांना प्रवेश विनामूल्य आहे. मित्रांनो जर तुम्ही लहान आहात आणि MIFF प्रतिनिधी म्हणून नोंदणी केली नसेल तरीही तुम्ही हे शो बघु शकाल. लहान मुलांना फिल्म्स डिविजन इथे राष्ट्रीय चित्रपट संग्रहालयाला भेट देण्याची आणि चित्रपट क्षेत्रातील तज्ञांशी संवाद साधण्याची संधी मिळणार आहे.
‘रामायण: द लीजंड्स ऑफ प्रिन्स राम’ 31 मे 2022 रोजी दुपारी 3.45 वाजता जी बी प्रेक्षागृह, फिल्म्स डिविजन कॉम्प्लेक्स इथे दाखवला जाईल. त्याच प्रमाणे ‘मायटी लिटल भीम: आय लव्ह ताज महाल’ हा चित्रपट 30 मे 2022 रोजी दुपारी 3.45 वाजता ऑडी – II, फिल्म्स डिविजन येथे दाखविला जाईल.
अॅनिमेशन पटांविषयी माहिती:
भारत आणि जपान यांनी एकत्रितपणे तयार केलेल्या 'रामायण: द लिजेंड ऑफ प्रिन्स रामा' या पहिल्या अॅनिमेशन चित्रपटाचे मिफ्फ मधे विशेष सादरीकरण होणार आहे. हा चित्रपट पहिल्यांदा प्रदर्शित होऊन यंदा 30 वर्षे पूर्ण होत आहेत. वाल्मिकी रामायणावर आधारित, 'रामायण: द लिजेंड ऑफ प्रिन्स रामा' मध्ये, अॅनिमेशनची फ्यूजन म्हणजे मिश्रित शैली वापरण्यात आली असून, त्यात, जपानचे अॅनिमेशन-मॅग्ना, अमेरिकेतील डिस्ने आणि रवीवर्माची चित्र शैली अशा तिन्ही कलांचा संगम करण्यात आला आहे. भारतातील विख्यात अॅनिमेशन पट दिग्दर्शक राम मोहन आणि जपानचे प्रसिद्ध दिग्दर्शक युगो साको आणि कोईची सास्की यांनी या चित्रपटाचे दिग्दर्शन केले आहे.
नेटफ्लिक्सची मूळ मालिका "मायटी लिटल भीम: आय लव्ह ताजमहाल" च्या भागाचा मिफ्फ 2022 मध्ये वर्ल्ड प्रीमियर होणार आहे. झी इंस्टिट्यूट ऑफ क्रिएटिव्ह आर्ट्स  चे माजी विद्यार्थी, कृष्णा मोहन चिंतापाटला, यांना अॅनिमेशन पट निर्मितीचा 25 वर्षांचा अनुभव आहे. अनेक उत्तम चित्रपटांचे दिग्दर्शन करणाऱ्या या अनुभवी दिग्दर्शकाने ह्या चित्रपटाचेही दिग्दर्शन केले आहे.
निती आयोग
अटल इनोव्हेशन मिशनच्या नव्या मिशन संचालकांच्या नियुक्तीविषयीची अधिसूचना
अटल इनोव्हेशन मिशन चे नवे मिशन संचालक म्हणून प्रख्यात सामाजिक- तंत्रक्षेत्र तज्ञ डॉ चिंतन वैष्णव यांची नियुक्ती करण्यात आली आहे. केंद्र सरकारच्या नीती आयोगाच्या अंतर्गत अटल इनोव्हेशन मिशन या उपक्रमाची सुरवात करण्यात आली आहे. 2017 पासून एआयएमचे पहिले मिशन संचालक म्हणून काम पाहणाऱ्या रामनाथन रामानन यांच्याकडून डॉ वैष्णव सूत्रे स्वीकारत आहेत. डॉ वैष्णव अमेरिकेतल्या मॅस्च्युएटस इन्स्टिट्यूट ऑफ टेक्नोलॉजीमधून अटल इनोव्हेशन मिशन ची ची सूत्रे स्वीकारत आहेत.
अटल इनोव्हेशन मिशन साठी भक्कम पाया घालण्याकरिता दिलेल्या मौल्यवान योगदानासाठी नीती आयोगाने रामानन यांचे आभार मानले आहेत. चार वर्षांच्या आपल्या कारकिर्दीत, एआयएमचे मिशन पुढे नेण्यासाठी त्यांनी प्रतिभावान युवा व्यावसायिकांची बळकट फळी निर्माण केली.
एआयएमचे नवे मिशन संचालक म्हणून या एप्रिलच्या मध्यात कार्यभार स्वीकारणाऱ्या डॉ वैष्णव यांचे नीती आयोगाने स्वागत केले आहे. अभियंता असणारे डॉ वैष्णव हे मानवी आणि तंत्र विषयक जटील विशाल प्रणाली उभारणे यामध्ये प्रशिक्षित आहेत.
शिक्षक, नवोन्मेशक, उद्योजक म्हणून वैष्णव यांना भारत आणि अमेरिकेत, नवोन्मेश परिसंस्थेच्या विविध भागांमध्ये काम करण्याचा अनुभव आहे. गेल्या दशकात त्यांनी एमआयटी मध्ये शिक्षण आणि संशोधन अशा दोन्ही क्षेत्रात काळ व्यतीत केला असून मानवाच्या परिस्थितीत सुधारणा करताना येणारे मुलभूत अडथळे दूर करण्यावर उपाय शोधण्यासाठी त्यांनी भारतातल्या ग्रामीण समुदायासमवेत राहून कार्य केले आहे. अनेक व्यावसायिक आणि सामाजिक संस्थांचे ते सह संस्थापक आहेत. एमआयटी मधून त्यांनी तंत्रज्ञान,व्यवस्थापन आणि धोरण या विषयातली पीएचडी प्राप्त केली आहे.
देशभरात नवोन्मेश आणि उद्योजकता यासाठी जोमदार परिसंस्था निर्माण करून प्रोत्साहन देणे हे अटल इनोव्हेशन मिशनचे उद्दिष्ट आहे. अटल इनोव्हेशन मिशनने आतापर्यंत 650 जिल्ह्यातल्या शाळांमध्ये 7,259 अटल टिंकरिंग प्रयोगशाळा उभारल्या आहेत. यातून 3.5 दशलक्ष विद्यार्थ्यांना नाविन्यपूर्ण तंत्रज्ञानाचा लाभ घेणे शक्य होणार आहे. अटल इनोव्हेशन मिशनने 68 अटल इन्क्युबेटर कार्यान्वित केले असून 2,000 स्टार्टअप ना चालना दिली असून त्यापैकी 625 स्टार्टअप्स महिलांचे आहेत. ग्रामीण भारतातल्या गरजांची दखल घेणाऱ्या समाज केन्द्री नवोन्मेशाला चालना देण्यासाठी 20 अटल कम्युनिटी इनोव्हेशन केंद्र उभारणीला अटल इनोव्हेशन मिशन ने चालना दिली आहे.
परराष्ट्र व्यवहार मंत्रालय
जी-20 परिषदेच्या निमित्ताने विद्यार्थी झाले सदस्य देशांचे प्रतिनिधी
पुण्यामध्ये शाळा व महाविद्यालयांमध्ये प्रतिरूप जी-20 सदस्य देशांची परिषद
विद्यार्थ्यांमध्ये जी-20 जागृतीसाठी संवाद सत्र आणि जागतिक विषय अभ्यासकांनी केले मार्गदर्शन
पुणे, 10 जानेवारी 2023
यंदा भारताला जी-20 परिषदेचे अध्यक्षपद प्राप्त झाले आहे. याचा एक भाग म्हणून पुण्यामध्ये देखील जी-20 सदस्य देशांच्या प्रतिनिधींची बैठक होणार आहे. या पार्श्वभूमीवर पुणे महानगरपालिकेकडून जनजागृतीसाठी विविध कार्यक्रम घेतले जात आहेत. जी-20 परिषद कार्यपध्दती, उदिदष्टे व रचना इ. बाबी विदयार्थ्यांना अवगत व्हाव्यात, हा या कार्यक्रमामागील हेतू होता.
आज पुण्यातील तीन शाळा आणि तीन महाविद्यालयांमध्ये विद्यार्थी संवाद सत्रांचे आयोजन करण्यात आले होते. पुणे महानगरपालिकेचे राजीव गांधी ई-लर्निंग स्कुल, सहकारनगर; शामराव कलमाडी स्कुल, एंरंडवणे; व्हीआयआयटी स्कुल, कोंढवा बु,; एमआयटी कॉलेज, कोथरुड; मॉडर्न महाविदयालय, गणेशखिंड; सिम्बायोसिस विदयापीठ, किवळे या शाळा व महाविदयालयांमध्ये हा उपक्रम राबविण्यात आला. यावेळी विद्यार्थी जी-20 सदस्य देशांचे प्रतिनिधी म्हणून प्रतिरूप परिषदेमध्ये सहभागी झाले.
न्याय आणि शाश्वत विकास, पर्यावरण पुरक जीवनशैली, महिला सक्षमीकरण, डिजीटल विश्व, सार्वजनिक पायाभूत सुविधा आणि तंत्रज्ञान सक्षम विकास, जागतिक अन्न आणि उर्जासुरक्षा, हवामानातील बदल, हरित हायड्रोजन, विकासात्मक सहकार्य या विषयांवर सवांद सत्रामध्ये विद्यार्थ्यांनी चर्चा केली, तसेच जागतिक विषयांचा अभ्यास करणाऱ्या शिक्षकांनी विद्यार्थ्यांन मार्गदर्शन केले.
या चर्चासत्रास पुणे महानगरपालिका, शिक्षण विभाग व पोलीस विभागातील अधिकारी यांनी देखील उपस्थित राहून मार्गदर्शन केले.PIB Pune | S.Nilkanth/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 197
भारतीय निवडणूक आयोग
पंजाब विधानसभेची सार्वत्रिक निवडणूक 20 फेब्रुवारी 2022 रोजी होणार
नवी दिल्ली, 17 जानेवारी 2022
सर्व उपलब्ध तथ्ये आणि वस्तुस्थितीचा विचार केल्यानंतर, निवडणूक आयोगाने 8 जानेवारी 2022 रोजी पंजाब विधानसभेच्या सार्वत्रिक निवडणुकांचा कार्यक्रम जाहीर केला होता आणि 21 जानेवारी रोजी त्याची अधिसूचनाही जारी करण्यात येणार होती. या कार्यक्रमानुसार, पंजाब निवडणुकीसाठी 14 फेब्रुवारी 2022 रोजी मतदान होणार होते.
मात्र, ही घोषणा केल्यानंतर, निवडणूक आयोगाला, राज्य सरकार विविध राजकीय पक्ष आणि इतर संस्थांकडून अनेक विनंतीपत्रे प्राप्त झाली. 16 फेब्रुवारी 2022 रोजी संत रविदास जी जयंती उत्सव आहे. या उत्सवात सहभागी होण्यासाठी पंजाबमधील अनेक भाविक, वाराणसीला जात असतात. अनेक भाविक एक आठवडा आधीच, या उत्सवासाठीचा प्रवास सुरु करतात. त्यामुळे, 14 तारखेला होणाऱ्या मतदानात पंजाबमधील अनेक मतदार सहभागी होऊ शकणार नाहीत आणि मतदानापासून वंचित राहतील याकडे लक्ष वेधत, मतदानाची तारीख 16 फेब्रुवारी 2022 नंतरची ठेवावी, अशी विनंती या सर्व पत्रांमध्ये करण्यात आली आहे. या सर्व विनंतीपत्रांची दखल घेऊन,केंद्रीय निवडणूक आयोगाने राज्य सरकार आणि पंजाबच्या मुख्य निवडणूक आयुक्तांकडून या संदर्भात माहिती घेतली.
या सर्व माहितीच्या आधारे तसेच, परिस्थितीचा संपूर्ण विचार करुन, आता निवडणूक आयोगाने पंजाबमधील सार्वत्रिक निवडणुकांच्या वेळापत्रकात पुढीलप्रमाणे बदल करण्याचा निर्णय घेतला आहे:
- अधिसूचना जारी होण्याची तारीख : 25 जानेवारी 2022 
- उमेदवारी अर्ज दाखल करण्याची अंतिम तारीख : 1 फेब्रुवारी 2022 
- उमेदवारी अर्जांची छाननी : 2 फेब्रुवारी 2022 
- उमेदवारी अर्ज मागे घेण्याची तारीख : 4 फेब्रुवारी 2022 
- मतदानाची तारीख : 20 फेब्रुवारी 2022 .
मतमोजणी,10 मार्च 2022 रोजी होईल.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 89.74 कोटी मात्रा देण्यात आल्या आहेत.
गेल्या 24 तासात 24,354 नव्या रुग्णांची नोंद झाली
सक्रीय रूग्णसंख्या एकूण रुग्णसंख्येच्या 1% पेक्षा कमी झाली असून सध्या ती 0.81% आहे आणि मार्च 2020 पासून ही सर्वात कमी रुग्णसंख्या आहे
सक्रिय रुग्णसंख्या 2,73,889 असून गेल्या 197 दिवसांतील सर्वात कमी रूग्णसंख्या आहे
रोगमुक्ती दर सध्या 97.86% आहे; मार्च 2020 पासून सर्वात उच्च दर आहे
गेल्या 24 तासात 24,455 रूग्ण कोरोनामुक्त झाले असून त्यामुळे कोविडमुक्त रूग्णांची संख्या 3,30,68,599 इतकी झाली आहे
साप्ताहिक पॉझिटीव्हिटी दर  गेल्या 99 दिवसात 3% हून कमी
दैनंदिन पॉझिटीव्हिटी दर  असून गेले 33 दिवस 3% हून कमी
आतापर्यंत देशभरात कोविड संसर्ग तपासणीच्या एकूण 57 कोटी 19 लाख चाचण्या करण्यात आल्या आहेत
उपराष्ट्रपती कार्यालय
न्यायव्यवस्थेशी संबंधित वार्तांकन अधिक काळजीपूर्वक करण्याचे उपराष्ट्रपतींचे प्रसारमाध्यमांना आवाहन
न्यायव्यवस्थेशी संबंधित बातम्यांचे वार्तांकन करताना अतिरिक्त काळजी घेण्याचे आवाहन उपराष्ट्रपती जगदीप धनखड यांनी केले आहे. न्यायमूर्तींचा सन्मान आणि न्यायव्यवस्थेविषयीचा आदर यांचा कोणत्याही परिस्थितीत भंग होऊ नये ही कायद्याचे राज्य आणि घटनावादाची मूलभूत तत्वे आहेत, असे त्यांनी सांगितले.
ते आज मध्य प्रदेशात जबलपूर येथे पहिल्या न्यायमूर्ती जे एस वर्मा स्मृती व्याख्यानात प्रमुख पाहुणे म्हणून बोलत होते. भक्कम कणा असलेली, न्याय्य आणि स्वतंत्र अशी न्यायव्यवस्था, म्हणजे लोकशाही मूल्ये समृद्ध करण्याची आणि त्यांचा प्रसार करण्याची अतिशय सुरक्षित हमी आहे, असं त्यांनी सांगितलं. समाजावर दूरगामी परिणाम करणारे अनेक निर्णय दिल्याबद्दल त्यांनी न्यायमूर्ती वर्मा यांची प्रशंसा केली. कामाच्या ठिकाणी महिलांचे लैंगिक शोषण रोखण्यासाठी आणि त्यांना पुरेसे संरक्षण पुरवण्यासाठी आवश्यक असलेली यंत्रणा, विशाखा प्रकरणात त्यांनी दिलेल्या ऐतिहासिक निर्णयामुळे निर्माण झाली, असे ते म्हणाले.
न्यायमूर्ती वर्मा यांनी संघवादापासून सर्वधर्मसमभावापर्यंत कायद्याच्या विविध पैलूंवर प्रभाव निर्माण केला आणि स्त्री-पुरुष समानताविषयक न्यायाला चालना दिली, असे जगदीप धनखड यांनी सांगितले. त्यांचे जीवन आणि विचार नेहमीच आपल्याला आणि भावी पिढ्यांना प्रेरणा देतील, असे ते म्हणाले.
विज्ञान आणि तंत्रज्ञान मंत्रालय
केंद्रीय विज्ञान आणि तंत्रज्ञान मंत्री डॉ जितेंद्र सिंह यांनी गोव्यात स्वच्छ ऊर्जा मंत्रालयाच्या  8 व्या मिशन इनोव्हेशन बैठकीला आभासी पद्धतीने केले संबोधित
नवी दिल्ली, 19 जुलै 2023
केंद्रीय विज्ञान आणि तंत्रज्ञान , पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज गोव्यात स्वच्छ ऊर्जा मंत्रालयाच्या  8व्या मिशन इनोव्हेशन बैठकीत मार्गदर्शन केले. या बैठकीत 40 हून अधिक देशांचे प्रतिनिधी उपस्थित होते. परवडणाऱ्या स्वच्छ ऊर्जा उपायांचे आवाहन सिंह यांनी यावेळी केले. स्वच्छ ऊर्जेचे लक्ष्य गाठण्यासाठी, मजबूत सार्वजनिक खाजगी भागीदारी ही काळाची गरज आहे, असेही त्यांनी स्पष्ट केले. यासाठी पंतप्रधान नरेंद्र मोदी यांच्या वचनबद्धतेचा पुनरुच्चारही त्यांनी केला.
2018 मध्ये क्लीन एनर्जी इंटरनॅशनल इनक्यूबेशन सेंटर ची स्थापना झाली. या सेंटरने 45 स्टार्टअप्स सुरू केली आहेत आणि त्यांनी आधीच 35 पेटंट दाखल केली आहेत, असे त्यांनी सांगितले. 10 स्टार्टअप्सनी त्यांच्या उत्पादनांचे व्यावसायिकीकरण केले आहे आणि काही स्टार्टअप्सनी 20 कोटी रुपयांपेक्षा जास्त रकमेचा निधी जमा केला आहे. तर यापैकी 20 स्टार्टअप्स आता व्यावसायिकरित्या बाजारात उतरले आहेत, अशी माहिती त्यांनी दिली.
मिशन इनोव्हेशनच्या उदिद्ष्टांना अनुसरून इनक्युबेटर स्वच्छ ऊर्जा नवकल्पनांच्या विस्तृत पटाला समर्थन देतो असे त्यांनी सांगितले. इनक्युबेटरमुळे प्रगत प्रयोगशाळा आणि उपकरणे, तज्ञ आणि मार्गदर्शकांचा सेतू तयार करणे आणि प्रायोगिक तत्त्वावर चाचण्या करण्याची संधी उपलब्ध होते. त्यामुळे मुख्य परिसंस्थेतील घटकांचे जाळे, सीड फंड सपोर्ट आणि मोठ्या प्रमाणावरच्या गुंतवणुकीच्या संधी मिळतात, असेही ते म्हणाले.
सीईआयआयसीने सुरू केलेल्या ‘टेकाचार’ या स्टार्टअपला तंत्रज्ञानातील नवोपक्रमासाठी जीबीपी 1 मिलियन अर्थ शॉट पारितोषिक विजेता म्हणून जाहीर केल्याचे त्यांनी सांगितले.S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 51
आरोग्य आणि कुटुंब कल्याण मंत्रालय
कोविड – 19 लसीकरणाविषयी अद्ययावत माहिती
29.35 कोटींपेक्षा अधिक लसीकरणाच्या मात्रा राज्ये/ केंद्रशासित प्रदेशांना पुरविण्यात आल्या
2.14 कोटींपेक्षा अधिक लसीच्या मात्रा अद्याप राज्ये/ केंद्रशासित प्रदेशांकडे उपलब्ध
नवी दिल्ली, 22 जून 2021
कोविड – 19 लसीकरणाच्या सार्वत्रिकरणाचा नवीन टप्पा कालपासून सुरू झाला. चाचणी, रुग्णाच्या संपर्कातील व्यक्तींचा शोध, उपचार आणि कोविड प्रतिबंधक वर्तन यासह लसीकरण हा देखील महामारी विरोधातील सरकारच्यालढ्यामधील धोरणाचा अविभाज्य घटक आहे. देशभरात कोविड – 19 च्या लसीकरणाची गती वाढविण्यासाठी आणि व्याप्ती वाढविण्यासाठी केंद्र सरकार वचनबद्ध आहे. पंतप्रधानांच्या हस्ते 16 जानेवारी 2021 रोजी देशव्यापी कोविड – 19 लसीकरण मोहीम सुरू करण्यात आली. लसींची उपलब्धता आणि अधिक लस उपलब्ध करून देऊन राज्ये आणि केंद्रशासित प्रदेशांना भविष्यातील सक्षम नियोजन करता येईल आणि लस पुरवठा साखळी सुलभ करता येईल, अशा प्रकारे लसीकरण मोहीम राबविण्यात आली आहे.
देशव्यापी लसीकरणाचा भाग म्हणून, भारत सरकार राज्ये आणि केंद्रशासित प्रदेशांना मोफत कोविड लसींचा पुरवठा करीत आहे. कोविड – 19 लसीकरण मोहिमेच्या सार्वत्रिकरणाच्या नवीन टप्प्यामध्ये, केंद्र सरकार देशातील लस उत्पादकांकडून 75 % लस खरेदी करून राज्य आणि केंद्रशासित प्रदेशांना  पुरवण्यात येईल.
29.35 कोटींपक्षा अधिक  लसींच्या मात्रा आतापर्यंत राज्ये आणि केंद्रशासित प्रदेशांना भारत सरकारमार्फत  आणि थेट राज्यांकडून खरेदी या माध्यमातून उपलब्ध झाल्या आहेत.
आज सकाळी 8 वाजता उपलब्ध झालेल्या माहितीनुसार, यापैकी वाया गेलेल्या लसीच्या मात्रा धरून 27,20,14,523 लसीकरणाच्या मात्रा वापरल्या गेल्या आहेत.
राज्ये/केंद्रशासित प्रदेशांकडे अद्याप 2.14 कोटींपेक्षा अधिक  लसीच्या मात्रा उपलब्ध आहेत.
शिवाय, 33,80,590 पेक्षा अधिक लसीकरणाच्या मात्रा येणार आहेत आणि पुढील 3 दिवसात राज्ये/केंद्रशासित प्रदेशांना मिळणार आहेत.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पोलाद मंत्रालय
पोलाद मंत्री एकात्मिक पोलाद प्रकल्पांना सर्वोत्तम कामगिरीबद्दल 25 वा पंतप्रधान चषक करणार प्रदान
नवी दिल्ली, 28 फेब्रुवारी 2019
केंद्रीय पोलाद मंत्री चौधरी बिरेंद्र सिंग यांच्या हस्ते 1 मार्च 2019 रोजी एकात्मिक पोलाद प्रकल्पांना 2016-17 या वर्षातली सर्वोत्तम कामगिरीसाठी पंतप्रधान चषक प्रदान करण्यात येणार आहे. या पुरस्काराची सुरुवात 1992-93 मध्ये झाली असून, 2016-17 हे 25वे वर्ष आहे.
सर्वोत्तम कामगिरी करणाऱ्या प्रकल्पाला पंतप्रधान चषक आणि 2 कोटी रुपये असा पुरस्कार प्रदान करण्यात येतो. तर द्वितीय क्रमांकाला पोलाद मंत्री चषक आणि 1 कोटी रुपये असा पुरस्कार देण्यात येतो.
N.Sapre/J.Patankar/D. Rane
(Visitor Counter : 48